স্টাফ রিপোর্টার ॥ মাধবপুর উপজেলার ভেঙ্গাডুবা গ্রামের ৮ বছরের এক শিশুকে ধর্ষণ করেছে এক নরপশু। ৩ দিন অসুস্থ থাকার পর অবশেষে তাকে হবিগঞ্জ সদর হাসপাতালে ভর্তি করা হয়েছে। বিষয়টি ধামাচাপা দিতে স্থানীয় প্রভাবশালীরা মরিয়া হয়ে উঠেছে। ওই শিশুর পিতা ফেরদৌস মিয়া জানান, গত বুধবার রাত সাড়ে ৮টার দিকে রেনু মিয়ার পুত্র ওই শিশুর খালাতো ভাই হানিফ (২০) তাকে কিরণ মালা দেখানোর কথা বলে ঘরে নিয়ে যায়। এক পর্যায়ে কেউ না থাকার সুযোগে শিশুকে ধর্ষণ করে রক্তাক্ত অবস্থায় ফেলে যায়। বিষয়টি নিজেদের মধ্যে হওয়ায় স্থানীয় লোকজন ধামাচাপা দেবার চেষ্টা করে। ৩ দিনে ওই শিশুটি অসুস্থ হয়ে পড়লে গতকাল শুক্রবার দুপুরে ওই শিশুকে হবিগঞ্জ সদর হাসপাতালে ভর্তি করা হয়। সরজমিনে গিয়ে তার ...